Gunung Setong

Gunung Setong atau turut dikenali sebagai Gunung Stong, merupakan sebuah gunung yang terletak di Dabong, Jajahan Kuala Krai, Kelantan, Malaysia, terletak kira-kira 300 km ke barat daya Kota Bharu. Walaupun berada di jajahan Kuala Krai, ia secara relatifnya terletak berhampiran dengan jajahan Gua Musang. 

Gunung berketinggian 1,422 meter (4,664 kaki) ini terkenal dalam kalangan para pendaki dan pencinta alam oleh kerana laluan pendakiannya yang mencabar fizikal dan mental, namun menyajikan keindahan hutan belantara.

Geografi
Gunung Setong terletak di dalam suatu massif di bahagian utara jajaran Banjaran Titiwangsa. Ia dikelilingi oleh beberapa puncak lain seperti gunung Basor, Gunung Ayam, Gunung Baha, Gunung Anak Noring dan Gunung Chamah. Kawasan ini turut menempatkan habitat harimau Malaya yang merupakan salah satu species haiwan yang dilindungi di Malaysia.

Jenis hutan
Gunung ini mempunyai hutan Dipterokarp Bukit, hutan Dipterokarp Atas, dan hutan Montane. Terdapat banyak flora di gunung ini yang mempunyai nilai perubatan.

Ciri menarik
Gunung Setong dan kawasan sekitarnya merupakan sebahagian daripada Taman Negeri dan Geotaman Gunung Stong dan digambarkan sebagai sebuah lokasi ekopelancongan yang terkenal di Kelantan dan juga Malaysia. Turut mengalir di kawasan itu adalah Air Terjun Jelawang setinggi 303 meter yang juga merupakan antara air terjun tertinggi di Asia Tenggara.

Rujukan

Pautan luar 

Setong